Silat Gayung Sembilan

Silat Gayung Sembilan ialah sebuah Perguruan Silat yang bergerak di Pahang. Pengasas dan guru silat ini adalah Shah bin Ali. Silat ini diasaskan berdasarkan aliran silat yang beliau belajar daripada Tok Ayah Hassan anak rimau, Abang Man Kota Bahru, Tok Guru Peramu Pahang, Haji Lebai Kuning Perlis, Tok Aki Ali Ahmad Perak, Jali Alang Tok Siah dan ayahnya sendiri. Aliran silat yang beliau pelajari terdiri daripada Silat Melayu, Sendeng, Kuntau, Muay Thai dan Gayung 9 serta kebatinan. Antara anak murid beliau adalah Anuar bin Sulaiman, Tumiran Indeh dan Mazli bin Shah (anaknya).

Aliran silat Gayung 9 yang menjadi nama perguruan ini dikatakan berasal dari Jawa Barat, Indonesia.

Pelajaran silat ini terdiri dari belebat, jurus, bunga persembahan, buah pukul dalam pergaduhan dan persembahan, dan langkah 12.  Diantara senjata tradisional yang diajar adalah pisau, pedang, tongkat dan tombak.

 Rujukan 
 Majalah Pendekar, November 1993, m/s 39-41

Sembilan